Mal for innsendinger

*av Pendelen-redaksjonen.*

Skriv din tekst i *Times New Roman*, størrelse 12, med 1,5 i linjeavstand. La tittelen på teksten din, samt ditt navn (eventuelt pseudonym), komme tydelig frem i overskriften. Blokkjuster gjerne skriften slik at den fyller arket fra kant til kant og benytt «mellomrom etter avsnitt»-funksjonen for å gi teksten litt luft.

Noveller må være på minimum 500 ord (1000 for konkurranser) og maksimum 3000. Dikt og artikler har ingen øvre eller nedre begrensninger.

Ved dialoger foretrekker vi å bruke anførselstegn av typen ‘« »’. Tekster som benytter andre former for tegnsetting vil som regel bli skrevet om til denne formen. Dette gjøres av rent estetiske grunner, ettersom vi ønsker at tekstene våre skal formateres på nogen lunde samme måte. Unntaket er naturligvis dikt, hvor du står fritt til å anvende tegn, linjeavstand, etc. nøyaktig slik du vil.

Dersom en tekst inneholder enkelte skrivefeil, så går det som regel helt fint. Men med det sagt så finnes det selvfølgelig en grense…

Når du er klar til å sende inn din tekst: Sørg for at den er lagret i enten .doc- eller .docx-format. Andre formater, som .pages eller .pdf, vil som regel ikke bli vurdert – ikke fordi disse er umulige for oss å åpne, men fordi de gjør lese- og redigerings-prosessen vår unødvendig lang og viser at innsenderen ikke har tatt seg tid til å lese våre retningslinjer.

Oppsummering av de mest essensielle punktene:

* Font: Times New Roman.
* Skriftstørrelse: 12.
* Linjeavstand: 1,5.
* Noveller må være minst 500 og maks 3000 ord. (I konkurranser er minimumslengde 1000).
* Sørg for å ha så få skrivefeil som mulig – helst ingen.
* Lagre din fil i enten .doc- eller .docx-format.

Lykke til alle innsendere – vi gleder oss til å lese din tekst!